|  |  |
| --- | --- |
|  | **НАРОДНО ЧИТАЛИЩЕ „ПРОБУДА – 1909“** **с. Хърсово,обл. Шумен, ул. “Васил Йовчев“ № 1**  **e – mail: probuda.1909@abv.bg** |

**О Т Ч Е Т**

**ЗА ДЕЙНОСТТА НА НАРОДНО ЧИТАЛИЩЕ**

 **„ПРОБУДА – 1909” С.ХЪРСОВО**

**ПРЕЗ 2019 ГОДИНА.**

**ОТЧЕТ НА НАРОДНО ЧИТАЛИЩЕ**

**„ПРОБУДА-1909”-с.ХЪРСОВО.**

 Докладът за дейността на Народно читалище „Пробуда-1909” с.Хърсово има за цел да информира читалищните членове за изпълнението на дейностите по Годишната програма за развитие на читалищната дейност,културния календар,реализираните проекти и внесените отчети за дейността през 2019 година.

**ОСНОВНИ ЦЕЛИ И ПРЕОРИТЕТНИ ЗАДАЧИ НА ЧИТАЛИЩЕТО ЗА ОТМИНАЛИЯ ПЕРИОД :**

1. Обогатяване на културния живот в селото ;
2. Развитие и подпомагане на любителското художествено творчество;
3. Уреждане и поддържане на общодостъпна библиотека;
4. Превръщане на читалището в информационен център;
5. Партниране с местното самоуправление за развитието на културните процеси.

**ХУДОЖЕСТВЕНО-ТВОРЧЕСКИ ПРОЦЕС В ЧИТАЛИЩЕТО.**

 Читалище „Пробуда-1909” винаги се е стремяло да отговаря адекватно

 на нуждите на жителите на с.Хърсово и Общината, като институция не само създаваща и организираща културния живот,но и подкрепяща и подпомагаща всички значими събития. Задача,която невинаги е лесна за изпълнение, но с отговорния и тих труд на всички,работещи в читалището,

се постига винаги.

Ще изброя част от участията на ФГ „Иглика” при НЧ ”Пробуда-1909”

* 18.05.2019г. – 95 г.на НЧ ”Васил Левски” с.Върбяне;
* 01.06.2019 г. – Секул Доброджански,с.Секулово;
* 08.06.2019 г. – Кирека пее и танцува;
* 16.06.2019-18.06.2019 г. – МФФ „Атлиманска огърлица”;
* 22.06.2019 г.- Станата пее;
* 19.07.2019 – 21.07.2019 г. – Национален фолклорен събор Рожен ;
* 19.08.2019 г.-.23.08.2019 г. – „ Читалището е мой приятел „ с подкрепата

на Община Никола Козлево.

Изпълнили сме всички дейности по културния календар, някои от които са:

* 19.01.2019 г. – Бабин ден;
* 14.02.2019 г. – Трифон зарезан и Свети Валентин;
* 28.02.2019 г. – Конкурс „Пижо и Пенда”, участвахме с табло в Община Никола Козлево;
* 01.03.2019 г. – Посрещнахме Баба Марта;
* 01.03.2019 г. – Ден на любителското творчество;
* 08.03.2019 г. – Международен ден на жената;
* 21.03.2019 г. – Посрещане на Първа пролет със жителите на с.Хърсово;
* 21.03.2019 г. – Посрещане на Първа пролет с децата от ДГ „Пролет” с.Ружица;
* 11.04.2019 г. – Обмяна на опит с Читалището в с.Цани Гинчево;
* 21.04.2019 г. – Лазаров ден;
* 23.04.2019 г. – Велик ден;
* 24.05.2019 г. – Ден на славянската писменост и култура;
* 01.06.2019 г. – Ден на детето;
* 01.10.2019 г. – Ден на възрастните хора;
* 31.10.2019 г. – Хелуин ;
* 01.11.2019 г. – Ден на народните будители;
* 21.11.2019 г. – Ден на Християнското семейство;
* 12.12.2019 г. – Седмица на четенето;
* 18.12.2019 г. – Коледно парти;
* 24.12.2019 г. – Коледуване.

 Настоятелството при НЧ „ Пробуда – 1909 „ изказва благодарност на г-жа Семра Мехмед, Директор на ДГ „ Пролет „ в с. Ружица , за усилията които полага и участието и във всички културни мероприятия на Читалището. Благодарим Ви госпожо! Надяваме се все така да работите с ентусиазъм и виждаме обичта към децата във вашите очи.

**БИБЛИОТЕЧНА И ИНФОРМАЦИОННА ДЕЙНОСТ.**

 Библиотечния фонд на Народно Читалище „Пробуда-1909 „наброява 9040 книги.

 През изминалата 2019 г. се закупиха 63 бр.книги,като имаме намерение през следващата година при наличие на средства,да закупим още книги. Читалището трябва да продължава и обагатява библиотечните си фондове и да създава архив за най-важните събития от живота на местното население.

Кандидатстване от страна на читалищните библиотеки за включване в програми и проекти ,които имат за цел да се улесни достъпа до информация, знания ,комуникации , електронно съдържание и услуги.

**АДМИНИСТРАТИВНА ДЕЙНОСТ И МАТЕРИАЛНА БАЗА.**

Читалище „Пробуда – 1909 „ ,разполага с 1,75 субсидирани бройки. Една длъжност помощник библиотекар,една секретар,една хигиенист и една ръководител на група за автентичен фолклор. През изминалата година арендатора Еклиме Бейтула преведе на читалището сумата от 8782,85 лв. по договора който имаше, и с това изчисти своите задължения към читалището. Закупихме нов компютър,ново мултифункционално устройство,караоке система и пердета за сцената, като се надяваме новите придобивки да се пазят от всички с грижата на добър стопанин. Имаме сключен договор с ОП „Еко система „ за ремонт на плочките пред читалището. Предложената годишна програма ще се изпълнява от читалището през 2020 г. въз основа на финансово обезпечен договор , който ще бъде сключен с кмета на общината съгласно чл.26а ал.3 от ЗНЧ.

**ПРЕДСЕДАТЕЛ НА НЧ „ПРОБУДА-1909”**

 **/ДИМИТРИЧКА ИВАНОВА/**

****